ज़ोहो कॉर्पोरेशन
ज़ोहो कॉर्पोरेशन एक भारतीय बहुराष्ट्रीय प्रौद्योगिकी कंपनी है जो कंप्यूटर सॉफ्टवेयर और अंतरजाल-आधारित व्यावसायिक उपकरण बनाती है। यह ऑनलाइन ऑफिस सुइट ज़ोहो ऑफिस सुइट की पेशकश के लिए जाना जाता है। कंपनी की स्थापना १९९६ में श्रीधर वेंबू और टोनी थॉमस द्वारा की गई थी और इसकी सात स्थानों पर उपस्थिति है जिसका वैश्विक मुख्यालय चेन्नई, तमिलनाडु में है, और कॉर्पोरेट मुख्यालय ऑस्टिन के बाहर डेल वैले, टेक्सास में है। श्रीधर वेंबू की बहन राधा वेंबू कंपनी में बहुलांश हिस्सेदारी की मालिक हैं।